title: A Tanács és a Bizottság határozata (1999. május 31.) egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodás megkötéséről

text:
Fontos jogi nyilatkozat

|

31999D0614

Hivatalos Lap L 246 , 17/09/1999 o. 0001 - 0002

		A Tanács és a Bizottság határozata(1999. május 31.)egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodás megkötéséről(1999/614/EK, ESZAK, Euratom)AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre, és különösen annak 44. cikke (2) bekezdésére, 47. cikke (2) bekezdésének utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93. cikkére, 94. cikkére, 133 és 308. cikkére, összefüggésben 300. cikke (2) bekezdésének második mondatával és 300. cikke (3) bekezdésének második albekezdésével,tekintettel az Európai Szén- és Acélközösséget létrehozó szerződésre, és különösen annak 95. cikkére,tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,tekintettel a Bizottság javaslatára,tekintettel az Európai Parlament hozzájárulására [1],az ESZAK tanácsadó bizottságával folytatott konzultációt követően és a Tanács hozzájárulásával,tekintettel a Tanácsnak az Európai Atomenergia-közösséget létrehozó szerződés 101. cikkével összhangban adott hozzájárulására;(1) mivel a Luxembourgban 1996. április 22-én egyrészről az Európai Közösségek és azok tagállamai, másrészről az Azerbajdzsán Köztársaság között létrejött partnerségi és együttműködési megállapodás hozzájárul az Európai Közösségek céljainak eléréséhez;(2) mivel a megállapodás célja különösen az 1989. december 18-án az Európai Gazdasági Közösség, az Európai Atomenergia-közösség és a Szovjet Szocialista Köztársaságok Szövetsége között a kereskedelemről, a kereskedelmi és gazdasági együttműködésről aláírt, és a 90/116/EGK határozattal [2] jóváhagyott megállapodással létrehozott kapcsolatok megerősítése;(3) mivel a közösségi kereskedelempolitika alkalmazási körén kívül a partnerségi és együttműködési megállapodással előírt bizonyos kötelezettségek befolyásolják, vagy valószínűleg befolyásolhatják a letelepedési jog, a közlekedés és a vállalatok kezelése területén elfogadott közösségi jogi aktusokban megállapított rendelkezéseket;(4) mivel az említett megállapodás bizonyos kötelezettséget ró az Európai Közösségre a Közösség és az Azerbajdzsán Köztársaság közötti tőkemozgást és kifizetéseket illetően;(5) mivel, ezen túlmenően, amennyiben az említett megállapodás befolyásolja az Európai Közösséget létrehozó szerződés 94. cikkén alapuló, a különböző tagállamok társaságainak egyesülésére, szétválására, vagyonátruházására és részvénycseréjére alkalmazandó adóztatás közös rendszeréről szóló, 1990. július 23-i 90/434/EGK tanácsi irányelvet [3] és a különböző tagállamok anya- és leányvállalatai esetében alkalmazandó adóztatás közös rendszeréről szóló, 1990. július 23-i 90/435/EGK tanácsi irányelvet [4], ezt a cikket kell jogalapként alkalmazni;(6) mivel az említett megállapodás bizonyos rendelkezései kötelezettségeket rónak a Közösségre a határokon átnyúló kereteken túlmutató szolgáltatások nyújtásának területén;(7) mivel az említett megállapodásnak a Közösség által végrehajtandó bizonyos rendelkezéseinél az Európai Közösséget létrehozó szerződés nem ír elő konkrét hatáskört; mivel ezért az Európai Közösséget létrehozó szerződés 308. cikkére szükséges támaszkodni,A KÖVETKEZŐKÉPPEN HATÁROZOTT:1. cikkEgyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodást, a jegyzőkönyvvel, a nyilatkozatokkal és a levélváltással együtt az Európai Közösség, az Európai Szén- és Acélközösség és az Európai Atomenergia-közösség nevében a Tanács és a Bizottság jóváhagyja.A szövegeket csatolták e határozathoz.2. cikk(1) Az együttműködési tanácsban és az együttműködési bizottságban – ha azt az együttműködési tanács hatalmazta fel intézkedések megtételére – a Közösség ajánlásával kapcsolatban annak álláspontját a Tanács, illetve megfelelő esetben a Bizottság állapítja meg az Európai Közösséget, az Európai Szén- és Acélközösséget, és az Európai Atomenergia-közösséget létrehozó szerződések megfelelő rendelkezéseivel összhangban.(2) A partnerségi és együttműködési megállapodás 82. cikkével összhangban a Tanács elnöke elnököl az együttműködési tanácsban, és maga terjeszti be a Közösség álláspontját. Az együttműködési bizottságban annak eljárási szabályzata szerint a Bizottság képviselője elnököl, és terjeszti be a Közösség álláspontját.(3) Az együttműködési tanács és az együttműködési bizottság ajánlásainak az Európai Közösségek Hivatalos Lapjában való kihirdetésére vonatkozó határozatot a Bizottság és a Tanács eseti alapon hozza meg.3. cikkA megállapodás 114. cikke szerinti értesítést az Európai Közösség nevében a Tanács elnöke küldi meg. Ugyanezt az értesítést az Európai Szén- és Acélközösség, valamint az Európai Atomenergia-közösség nevében a Bizottság elnöke küldi meg.Kelt Brüsszelben, 1999. május 31-én.a Bizottság részérőlJ. Santeraz elnöka Tanács részérőlaz elnökO. Schily[1] HL C 115., 1997.4.14., 193. o.[2] HL L 68., 1990.3.15., 1. o.[3] HL L 225., 1990.8.20., 1. o.[4] HL L 225., 1990.8.20., 6. o.--------------------------------------------------


title: 2005/860/EK: A Politikai és Biztonsági Bizottság ACEH/1/2005 határozata ( 2005. november 15. ) az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) tekintetében a hozzájáruló felek bizottsága létrehozásáról

text:
               3.12.2005

               HU

               Az Európai Unió Hivatalos Lapja

               L 317/16

      A POLITIKAI ÉS BIZTONSÁGI BIZOTTSÁG ACEH/1/2005 HATÁROZATA

   (2005. november 15.)
   az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) tekintetében a hozzájáruló felek bizottsága létrehozásáról
   (2005/860/EK)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik albekezdésére,
   tekintettel az Európai Unió Acehben (Indonézia) tevékenykedő Megfigyelő Missziójáról (Acehi Megfigyelő Misszió – AMM) szóló, 2005. szeptember 9-i 2005/643/KKBP tanácsi együttes fellépésre (1), és különösen annak 10. cikke (3) bekezdésére,
   mivel:

               (1)

               A 2005/643/KKBP együttes fellépés 10. cikkének (3) bekezdése szerint a Tanács felhatalmazta a Politikai és Biztonsági Bizottságot (PBB), hogy létrehozza az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) tekintetében a hozzájáruló felek bizottságát.

               (2)

               A Tanács 2002. december 10-én jóváhagyta „A nem EU-tagállamoknak az EU polgári válságkezelési műveleteiben való részvételére vonatkozó konzultációkat és szabályokat”, amelyek továbbfejlesztették a harmadik államok polgári válságkezelési műveletekben való részvételének szabályait, beleértve a hozzájáruló felek bizottságának létrehozását.

               (3)

               A hozzájáruló felek bizottsága kulcsszerepet fog játszani a misszió napi irányításában; ez lesz az a fő fórum, ahol a misszió napi irányításához kapcsolódó valamennyi probléma megvitatásra kerülhet; a misszió politikai és stratégiai irányítását gyakorló PBB figyelembe veszi a bizottság által kifejtett nézeteket,

         A KÖVETKEZŐKÉPPEN HATÁROZOTT:
   1. cikk
   A bizottság létrehozása
   Az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) tekintetében létrejön a hozzájáruló felek bizottsága (a továbbiakban: „a HFB”).
   2. cikk
   Feladatok
   (1)   A HFB kifejtheti nézeteit. A PBB a kifejtett nézeteket figyelembe veszi és gyakorolja a misszió politikai és stratégiai irányítását.
   (2)   A HFB feladatmeghatározását „A nem EU-tagállamoknak az EU polgári válságkezelési műveleteiben való részvételére vonatkozó konzultációk és szabályok” állapították meg.
   3. cikk
   Összetétel
   (1)   A HFB megbeszélésein valamennyi EU-tagállam jogosult részt venni. Ugyanakkor a misszió napi irányításában csak a hozzájáruló államok vesznek részt. A misszióban részt vevő harmadik államok képviselői jelen lehetnek a HFB ülésein. Az Európai Közösségek Bizottságának képviselője szintén jelen lehet a HFB ülésein.
   (2)   A HFB a misszió vezetőjétől rendszeres tájékoztatást kap.
   4. cikk
   Az elnök
   Az 1. cikkben említett misszió során a HFB elnöki tisztét, a 2. cikk (2) bekezdésében említett, konzultációkról és szabályokról szóló dokumentummal összhangban a főtitkár/főképviselő képviselője tölti be, az Elnökséggel szoros együttműködésben.
   5. cikk
   Ülések
   (1)   A HFB-t az elnök rendszeresen összehívja. A körülményektől függően az elnök saját kezdeményezésére vagy bármely részt vevő állam képviselőjének kérésére rendkívüli ülést hívhat össze.
   (2)   Az elnök az ülést megelőzően körbeküldi az ülés tervezett napirendjét és az üléshez kapcsolódó anyagokat. Az elnök felel a bizottság megbeszélésein elért eredményeknek a PBB-hez való továbbításáért.
   6. cikk
   Titoktartás
   (1)   A HFB üléseire és eljárási rendjére a Tanács biztonsági szabályzatát kell alkalmazni. A HFB képviselőinek különösen rendelkezniük kell a megfelelő biztonsági átvilágítással.
   (2)   A HFB tanácskozásaira a szakmai titoktartási kötelezettség vonatkozik.
   7. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2005. november 15-én.

            a Politikai és Biztonsági Bizottság részéről

            az elnök

         J. KING

      (1)  HL L 234., 2005.9.10., 13. o.


title: A Tanács határozata ( 2007. július 23. ) a migráns munkavállalók szociális biztonságával foglalkozó tanácsadó bizottság máltai tagjainak és póttagjainak kinevezéséről

text:
               28.7.2007

               HU

               Az Európai Unió Hivatalos Lapja

               C 176/3

      A TANÁCS HATÁROZATA

   (2007. július 23.)
   a migráns munkavállalók szociális biztonságával foglalkozó tanácsadó bizottság máltai tagjainak és póttagjainak kinevezéséről
   (2007/C 176/03)
   AZ EURÓPAI UNIÓ TANÁCSA,
   tekintettel a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendeletre (1), és különösen annak 82. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               A Tanács 2007. március 22-i (2) határozataival kinevezte a migráns munkavállalók szociális biztonságával foglalkozó tanácsadó bizottság tagjait és póttagjait a 2007. március 22-től2009. március 21-ig terjedő időszakra, a máltai tagok és póttagok kivételével.

               (2)

               A máltai tagokat és póttagokat a betöltendő helyekre ki kell nevezni,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a 2009. március 21-én lejáró időszakra a migráns munkavállalók szociális biztonságával foglalkozó tanácsadó bizottság tagjainak és póttagjainak a következő személyeket nevezi ki:
   I.   KORMÁNYKÉPVISELŐK

               Tagok

               Póttagok

               Frank MICALLEF

               Mark MUSU'

               Shirley SULTANA

         II.   A MUNKAVÁLLALÓI SZERVEZETEK KÉPVISELŐI

               Tagok

               Póttagok

               Margaret MAGRIN

               Kevin BONELLO

               John BENCINI

         III.   A MUNKÁLTATÓI SZERVEZETEK KÉPVISELŐI

               Tagok

               Póttagok

               Tonio FARRUGIA

               Emanuel SAID

               Lawrence MIZZI

      Kelt Brüsszelben, 2007. július 23-án.

            a Tanács részéről

            az elnök

         L. AMADO

      (1)  HL L 149., 1971.7.5., 2. o. A legutóbb az 1992/2006/EK európai parlamenti és tanácsi rendelettel (HL L 392., 2006.12.30., 1. o.) módosított rendelet.

      (2)  HL C 92., 2007.4.27., 7. o.


title: 2004/659/EK: A Tanács határozata (2004. május 27.) a Kultúra Európai Fővárosa 2008. évi eseménysorozatról

text:
               28.9.2004

               HU

               Az Európai Unió Hivatalos Lapja

               L 301/54

      A TANÁCS HATÁROZATA

   (2004. május 27.)
   a Kultúra Európai Fővárosa 2008. évi eseménysorozatról
   (2004/659/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a Kultúra Európai Fővárosa eseménysorozat 2005–2019. évekre szóló közösségi cselekvési programjának megállapításáról szóló, 1999. május 25-i 1419/1999/EK európai parlamenti és tanácsi határozatra (1) és különösen annak 2. cikke (3) bekezdésére és 4. cikkére,
   tekintettel a választótestület 2004. februári jelentésére, melyet a Bizottságnak, az Európai Parlamentnek és a Tanácsnak az 1419/1999/EK határozat 2. cikke (2) bekezdésével összhangban benyújtott,

         tekintettel a Bizottság 2004. április 27-i ajánlására,
   ELFOGADTA EZT A HATÁROZATOT:
   1. cikk
   Az 1419/1999/EK határozat 2. cikkének (1) bekezdésével összhangban Liverpoolt kijelölték a „Kultúra Európai Fővárosa 2008” címre.
   2. cikk
   Az 1419/1999/EK határozat 4. cikkével összhangban Stavangert kijelölték a „Kultúra Európai Fővárosa 2008” címre.
   3. cikk
   A kijelölt két város megtesz minden szükséges intézkedést az 1419/1999/EK határozat 1. és 5. cikkének hatékony végrehajtása érdekében.

      Kelt Brüsszelben, 2004. május 27-én.

            a Tanács részéről

            az elnök

         J. O'DONOGHUE

      (1)  HL L 166., 1999.7.1., 1. o.


title: A Bizottság (EU) 2015/1937 határozata (2015. október 21.) a független tanácsadó Európai Költségvetési Tanács létrehozásáról

text:
               28.10.2015

               HU

               Az Európai Unió Hivatalos Lapja

               L 282/37

         A BIZOTTSÁG (EU) 2015/1937 HATÁROZATA
   (2015. október 21.)
   a független tanácsadó Európai Költségvetési Tanács létrehozásáról
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   mivel:

               (1)

               A Stabilitási és Növekedési Paktum célja a költségvetési fegyelem biztosítása az Unió egészében, és ezzel összefüggésben meghatározza a túlzott költségvetési hiányok megelőzésére és kiigazítására szolgáló keretrendszert, és emellett a költségvetési politikák megerősített felügyeletét írja elő minden olyan tagállam esetében, amelynek pénzneme az euro.

               (2)

               A Bizottság és a Tanács többoldalú felügyelettel kapcsolatos vonatkozó hatáskörei a Szerződéseken és a másodlagos uniós jogszabályokon alapulnak.

               (3)

               Az öt elnök jelentése („Az európai gazdasági és monetáris unió megvalósítása”) szerint a tanácsadó funkciót ellátó Európai Költségvetési Tanács létrehozása révén meg kell erősíteni a jelenlegi gazdasági kormányzási keretet. A Költségvetési Tanácsnak tanácsadói minőségben kell hozzájárulnia a Bizottság euróövezetre vonatkozó többoldalú költségvetési felügyeleti funkcióinak ellátásához. Ez nem sérti a Bizottság Szerződésen alapuló hatásköreit.

               (4)

               A Költségvetési Tanácsnak értékelést kell benyújtania a Bizottságnak az uniós költségvetési keret végrehajtásáról, különös tekintettel a költségvetési felügyelet határozatainak és végrehajtásának horizontális összhangjára, a különösen súlyos szabálysértésekre és az aktuális euróövezeti és nemzeti szintű költségvetési irányvonal helyességére.

               (5)

               A Stabilitási és Növekedési Paktum a nemzeti költségvetésekre összpontosít, és nem határozza meg az összesített költségvetési irányvonalat, ezért a Költségvetési Tanácsnak a Stabilitási és Növekedési Paktum szabályait tiszteletben tartva hozzá kell járulnia az euróövezeti és nemzeti szintű költségvetési politikák általános hatásairól a Bizottságon belül folytatott vita szakmai megalapozottságának növeléséhez is, hogy ezáltal megvalósulhasson a megfelelő euróövezeti költségvetési irányvonal.

               (6)

               Az Európai Költségvetési Tanácsnak feladatait függetlenül kell ellátnia, véleményeit pedig minden nemzeti vagy európai intézménytől, testülettől, hivataltól vagy ügynökségtől függetlenül kell megalkotnia. Titkárságát igazgatásilag a Bizottság Főtitkárságához kell csatolni,

         A KÖVETKEZŐKÉPPEN HATÁROZOTT:
   1. cikk
   Létrehozás
   E határozattal létrejön a független Európai Költségvetési Tanács (a továbbiakban: a Költségvetési Tanács).
   2. cikk
   Megbízatás és feladatok
   (1)   A Költségvetési Tanács tanácsadói minőségben hozzájárul az EUMSZ 121., 126. és 136. cikkében meghatározott többoldalú költségvetési felügyeleti funkció Bizottság általi ellátásához.
   (2)   Az (1) bekezdés alkalmazásában a Költségvetési Tanács az alábbi feladatokat látja el:

               a)

               A Költségvetési Tanács értékelést nyújt be a Bizottságnak az uniós költségvetési keret végrehajtásáról, különös tekintettel a költségvetési felügyelet határozatainak és végrehajtásának horizontális összhangjára, a különösen súlyos szabálysértésekre és az aktuális euróövezeti és nemzeti szintű költségvetési irányvonal megfelelőségére. Ezen értékelés keretében a Költségvetési Tanács javaslatokat tehet az uniós költségvetési keret jövőbeli alakítására is.

               b)

               A Költségvetési Tanács gazdasági megfontolások alapján tanácsot ad a Bizottságnak az euroövezet egészére nézve megfelelő jövőbeli költségvetési irányvonalról. A Stabilitási és Növekedési Paktum szabályait tiszteletben tartva tanácsot adhat a Bizottságnak a megfelelő nemzeti költségvetési irányvonalakról is, ennek azonban összhangban kell lennie az összesített euróövezeti költségvetési irányvonalra vonatkozó tanáccsal. Amennyiben a Költségvetési Tanács megállapítja, hogy a gazdasági és monetáris unió helyes működését kockázatok fenyegetik, úgy tanácsát kiegészíti a Stabilitási és Növekedési Paktum keretében rendelkezésre álló szakpolitikai lehetőségek konkrét megfontolásával.

               c)

               A Költségvetési Tanács együttműködik a 2011/85/EU tanácsi irányelv (1) 6. cikke (1) bekezdése b) pontjának megfelelő nemzeti költségvetési tanácsokkal. A Költségvetési Tanács és a nemzeti költségvetési tanácsok közötti együttműködés különösen a bevált módszerek cseréjére és az uniós költségvetési kerettel kapcsolatos ügyek közös értelmezésének előmozdítására irányul.

               d)

               A Bizottság elnökének kérésére a Költségvetési Tanács eseti tanácsot ad.

         3. cikk
   Összetétel
   (1)   A Költségvetési Tanács az elnökből és négy tagból áll.
   (2)   A Költségvetési Tanácsra bízott feladatok ellátásának felügyeletéért és a helyes működés biztosításáért az elnök felel. A Költségvetési Tanács üléseit az elnök hívja össze és vezeti. Az elnököt és az egyik tagot a Bizottság elnökének a javaslatára a Bizottság nevezi ki, az euróért és a szociális párbeszédért felelős alelnökkel és a gazdasági és pénzügyekért, valamint az adó- és vámügyért felelős biztossal folytatott konzultáció után. A másik három tagot a Bizottság elnökének a javaslatára a Bizottság nevezi ki, a nemzeti költségvetési tanácsokkal, az Európai Központi Bankkal és az eurocsoport üléseit előkészítő munkacsoporttal folytatott konzultáció után. A Költségvetési Tanács tagjainak és elnökének kiválasztása az esélyegyenlőségi politika keretében zajlik.
   (3)   A Költségvetési Tanács elnökének és tagjainak elismert nemzetközi szakértőknek kell lenniük, kinevezésükre érdemeik, készségeik, makrogazdasági és államháztartási szaktudásuk és vonatkozó költségvetési politikai és költségvetési gazdálkodási tapasztalataik alapján kerülhet sor.
   (4)   A Költségvetési Tanács tagjainak kinevezése három évre szól, egyszer megújítható.
   (5)   A Költségvetési Tanács elnökét és tagjait különleges tanácsadóként nevezik ki, akiknek jogállását és javadalmazását az Európai Unió egyéb alkalmazottaira vonatkozó alkalmazási feltételek 5., 123. és 124. cikkének megfelelően határozzák meg.
   (6)   Az elnök és a tagok utazási és ellátási költségeit a Bizottság a belső szabályainak megfelelően megtéríti. Az említett költségek az éves forrásfelosztási eljárás keretében megállapított rendelkezésre álló előirányzatok erejéig téríthetők meg.
   (7)   A Költségvetési Tanácsot titkárság támogatja, amely a titkárságvezetőből és a kijelölt támogató munkatársakból áll. A titkárság igazgatásilag a Főtitkársághoz tartozik, és a következő tevékenységeket látja el:

               a)

               a Költségvetési Tanács döntéshozatali eljárásának támogatása a tanácsülések előkészítésével, a megvitatandó dokumentumok áttekintésével és a Költségvetési Tanács által kitűzött prioritások megvalósulásának nyomon követésével;

               b)

               a Költségvetési Tanács számára nyújtott színvonalas elemző, statisztikai, igazgatási és logisztikai támogatás az elnök irányításával;

               c)

               a nemzeti költségvetési tanácsokkal folytatott együttműködés biztosítása a Költségvetési Tanács 2. cikk szerinti megbízatásának és feladatainak támogatásához szükséges mértékben.

         (8)   A titkárságvezetői funkciót a C(2015) 2665 határozattal létrehozott funkciót betöltő vezető gazdasági elemző tölti be. A titkárságvezető feladatai közé tartozik a Költségvetési Tanács létrehozásának előkészítése is. A titkárság tagjai tisztviselők, ideiglenes alkalmazottak, szerződéses alkalmazottak és kirendelt nemzeti szakértők, akiket a titkárságvezető az elnök egyetértésével választ ki. A titkárság tagjait a Költségvetési Tanács tevékenységi területei szempontjából releváns végzettségük és tapasztalatuk alapján választják ki, majd kinevezik vagy kirendelik (mis à disposition).
   4. cikk
   Függetlenség
   (1)   A Költségvetési Tanács tagjai feladatuk ellátása során függetlenül járnak el, és nem kérhetnek vagy fogadhatnak el utasítást sem uniós intézményektől és szervektől, sem tagállami kormánytól, sem egyéb közjogi vagy magánjogi szervtől. A titkárság tagjai csak a Költségvetési Tanácstól fogadhatnak el utasítást.
   (2)   A Költségvetési Tanács tagjai az Elnök felé jelzik, ha bármely konkrét értékelés vagy vélemény tekintetében felmerülhet összeférhetetlenségük; az elnök meghozza a megfelelő intézkedéseket, és úgy is határozhat, hogy az érintett tag nem vehet részt az adott értékelés vagy vélemény elkészítésében és elfogadásában. Az elnök tekintetében az ilyen eseteket a Költségvetési Tanács határozattal rendezi.
   5. cikk
   Működés
   (1)   A Költségvetési Tanács csak legalább három tag – köztük az elnök – jelenléte esetén fogalmazhat meg tanácsot. A tanács megfogalmazásakor a Költségvetési Tanácsnak lehetőleg konszenzusra kell törekednie. Ha a konszenzus nem megvalósítható, akkor az ülésen az elnökkel együtt jelenlévő tagok egyszerű többségével határoz; a tartózkodás nem számít szavazatnak. Szavazategyenlőség esetén az elnök szavazata dönt.
   (2)   A Költségvetési Tanács eljárási szabályzatot fogad el.
   (3)   A Költségvetési Tanács az eljárási szabályzatnak megfelelően működik. A Költségvetési Tanács ülései nem nyilvánosak.
   (4)   A Költségvetési Tanács és az érintett bizottsági szolgálatok egyetértési megállapodásban rögzítik együttműködésük gyakorlati feltételeit, ideértve annak hatályát, módját és különösen a releváns információkhoz való hozzáférést.
   6. cikk
   Átláthatóság
   A Költségvetési Tanács évente jelentést tesz közzé tevékenységeiről, amelyben összefoglalja a Bizottságnak adott tanácsait és értékeléseit.
   7. cikk
   Záró rendelkezések
   Ez a határozat 2015. november 1-jén lép hatályba.

      Kelt Brüsszelben, 2015. október 21-én.

            a Bizottság részéről

            az elnök

         Jean-Claude JUNCKER

      (1)  A Tanács 2011. november 8-i 2011/85/EU irányelve a tagállamok költségvetési keretrendszerére vonatkozó követelményekről (HL L 306., 2011.11.23., 41. o.).


title: Az Európai Parlament (EU, Euratom) 2017/1613 határozata (2017. április 27.) a Kutatási Végrehajtó Ügynökség 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/109

         AZ EURÓPAI PARLAMENT (EU, Euratom) 2017/1613 HATÁROZATA
   (2017. április 27.)
   a Kutatási Végrehajtó Ügynökség 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Unió 2015-ös pénzügyi évre vonatkozó általános költségvetésére (1),

               —

               tekintettel az Európai Unió 2015-ös pénzügyi évre vonatkozó összevont éves beszámolójára (COM(2016) 475 – C8-0269/2016) (2),

               —

               tekintettel a Kutatási Végrehajtó Ügynökség 2015-ös pénzügyi évre vonatkozó végleges éves beszámolójára (3),

               —

               tekintettel a Bizottság által a 2014. évi mentesítés nyomon követéséről készített jelentésre (COM(2016) 674) és az ezt kísérő bizottsági szolgálati munkadokumentumokra (SWD(2016) 338 és SWD(2016) 339),

               —

               tekintettel a Bizottságnak a 2015-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2016) 628) és az ahhoz csatolt bizottsági belső munkadokumentumra (SWD(2016) 322),

               —

               tekintettel a Számvevőszéknek a Kutatási Végrehajtó Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (4),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (5),

               —

               tekintettel a Tanács által a 2015-ös pénzügyi évre vonatkozó költségvetés végrehajtása tekintetében a végrehajtó ügynökségek számára adandó mentesítésről szóló, 2017. február 21-i ajánlásra (05874/2017 – C8-0038/2017),

               —

               tekintettel az Európai Unió működéséről szóló szerződés 317., 318. és 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 62., 164., 165. és 166. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (7) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (8) és különösen annak 66. cikke első és második bekezdésére,

               —

               tekintettel a Kutatási Végrehajtó Ügynökség létrehozásáról és a 2008/46/EK határozat hatályon kívül helyezéséről szóló, 2013. december 13-i 2013/778/EU bizottsági végrehajtási határozatra (9),

               —

               tekintettel eljárási szabályzata 93. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A8-0150/2017),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával;

               1.

               mentesítést ad az Kutatási Végrehajtó Ügynöksége igazgatója számára az ügynökség 2015-ös pénzügyi évre szóló költségvetésének végrehajtására vonatkozóan;

               2.

               ismerteti észrevételeit az Európai Unió 2015-ös pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban, valamint a Bizottság 2015. évi mentesítése kapcsán a Számvevőszék által készített különjelentésekről szóló, 2017. április 27-i állásfoglalásában (10);

               3.

               utasítja elnökét, hogy továbbítsa ezt a határozatot, az Európai Unió 2015-ös pénzügyi évre szóló általános költségvetésének (III. szakasz – Bizottság és végrehajtó ügynökségek) végrehajtására vonatkozó mentesítésről szóló határozatot és az e határozatok szerves részét képező állásfoglalást a Kutatási Végrehajtó Ügynökség igazgatójának, a Tanácsnak, a Bizottságnak és a Számvevőszéknek, továbbá gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL L 69., 2015.3.13.

      (2)  HL C 380., 2016.10.14., 1. o.

      (3)  HL C 417., 2016.11.11., 11. o.

      (4)  HL C 449., 2016.12.1., 230. o.

      (5)  HL C 380., 2016.10.14., 147. o.

      (6)  HL L 298., 2012.10.26., 1. o.

      (7)  HL L 11., 2003.1.16., 1. o.

      (8)  HL L 297., 2004.9.22., 6. o.

      (9)  HL L 346., 2013.12.20., 54. o.

      (10)  E napon elfogadott szövegek, P8_TA(2017)0144 (lásd e Hivatalos Lap 66. oldalát).


title: A Tanács (EU) 2016/878 határozata (2016. május 30.) a Régiók Bizottságának Málta által javasolt egy tagja kinevezéséről

text:
               2.6.2016

               HU

               Az Európai Unió Hivatalos Lapja

               L 145/48

         A TANÁCS (EU) 2016/878 HATÁROZATA
   (2016. május 30.)
   a Régiók Bizottságának Málta által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a máltai kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               A Régiók Bizottsága egy tagjának helye megüresedett, miután lejárt az a mandátum, amelynek alapján Samuel AZZOPARDI-t (Mayor of Rabat, Gozo) tagnak javasolták.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Samuel AZZOPARDI, Councillor, Rabat Citta Victoria, Local Council, Gozo (mandátumváltozás).

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. május 30-án.

            a Tanács részéről

            az elnök

         J. VAN RIJN

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


Fontos jogi nyilatkozat

|

52007BP0124(02)

2. Az Európai Parlament 2007. április 24-i határozata az Európai Repülésbiztonsági Ügynökség 2005-ös pénzügyi évre vonatkozó elszámolás lezárásáról (C6-0398/2006 - 2006/2165(DEC))

Hivatalos Lap 074 E , 20/03/2008 o. 0251 - 0252

		2.Az Európai Parlament 2007. április 24-i határozata az Európai Repülésbiztonsági Ügynökség 2005-ös pénzügyi évre vonatkozó elszámolás lezárásáról (C6-0398/2006 - 2006/2165(DEC))Az Európai Parlament,- tekintettel az Európai Repülésbiztonsági Ügynökség 2005-ös pénzügyi évre szóló végleges éves beszámolójára [1],- tekintettel a Számvevőszéknek az Európai Repülésbiztonsági Ügynökség 2005-ös pénzügyi évére vonatkozó éves jelentésére, az ügynökség válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletre [4], és különösen annak 49. cikkére,- tekintettel az 1605/2002/EK, [5] Euratom tanácsi rendelet 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre, és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0121/2007),1. megállapítja, hogy az Európai Repülésbiztonsági Ügynökség végleges éves beszámolója a 2004-es és a 2005-ös pénzügyi évekre vonatkozóan a következőképpen alakul:Forrás: A táblázat az ügynökség éves elszámolásaiban szereplő adatokat foglalja össze.(1000 EUR) |A bevételek és kiadások elszámolása a 2004. és a 2005. pénzügyi évben || 2005 | 2004 |Működési bevételekKözösségi támogatások | 17416 | 7777 |Egyéb támogatások | 1446 | 248 |Díjakból származó bevételek | 10888 | |Visszatérített kiadások | 26 | 3 |Egyéb bevételek | 693 | 350 |Összesen (a) | 30469 | 8378 |Működési kiadásokSzemélyzet | 13636 | 5556 |Ingatlanok és kapcsolódó kiadásaik | 2121 | 689 |Egyéb működési kiadások | 1319 | 743 |Céltartalékok | 576 | 89 |Működési kiadások | 11660 | 2081 |Összesen (b) | 29312 | 9158 |Működési eredmény (c=a-b) | 1157 | -780 |Pénzügyi bevétel (d) | 41 | 0 |Pénzügyi kiadások (e) | -14 | 2 |Pénzügyi műveletek eredménye (f=d-e) | 27 | -2 |A pénzügyi év eredménye (g=c+f) | 1184 | -782 |2. jóváhagyja az Európai Repülésbiztonsági Ügynökség 2005-ös pénzügyi évre vonatkozó elszámolása lezárását;3. utasítja elnökét, hogy továbbítsa ezt a határozatot az Európai Repülésbiztonsági Ügynökség igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 10. o.[2] HL C 312., 2006.12.19., 6. o.[3] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[4] HL L 240., 2002.9.7., 1. o. A legutóbb az 1701/2003/EK bizottsági rendelettel (HL L 243., 2003.9.27., 5. o.) módosított rendelet.[5] HL L 357., 2002.12.31., 72. o.--------------------------------------------------